text: Օրերս լրացավ ՀՅԴ Եվրոպայի Հայ Դատի գրասենյակի 15 տարին: «Ապառաժ»-ը հարցում էր ուղարկել ԼՂՀ ԱԳՆ Տեղեկատվության եւ հասարակայնության հետ կապերի վարչություն՝ իմանալու, թե ինչպես է ԱԳՆ-ն գնահատում գրասենյակի գործունեությունը: Հարցմանն ի պատասխան Արտաքին գործերի նախարարությունից պատասխանել են հետեւյալը. «Բարձր ենք գնահատում ԱԳՆ եւ ՀՅԴ Եվրոպայի Հայ դատի հանձնախմբի միջեւ հաստատված արդյունավետ համագործակցությունը, որի շնորհիվ ցայսօր բազմաթիվ համատեղ միջոցառումներ եւ ծրագրեր են իրականացվում։ Եվրոպայի Հայ Դատի Հանձնախմբի հետեւողական գործունեությունը նպաստում է Եվրոպայում Արցախի մասին իրազեկվածության բարձրացմանը, ինչպես նաեւ Արցախի ու եվրոպական հանրության միջեւ տարբեր մակարդակներով հարաբերությունների հաստատմանն ու զարգացմանը։ Համոզված ենք, որ առկա փոխգործակցությունը կշարունակի զարգանալ եւ ընդլայնվել՝ նպաստելով Արցախի հզորացմանն ու Արցախ-Սփյուռք կապերի ամրապնդմանը»:


source: fineweb

text: Հավանաբար հիշում եք նիգերիացի այս 2-ամյա երեխային, ում ծնողները լքել էին՝ պատճառաբանելով, թե փոքրիկը կախարդ է։ Ութ ամիս շարունակ երեխան թափառաշրջիկի կյանք էր վարում՝ առանց սննդի, տաք անկողնի եւ հագուստի։ Նրան երբեմն կերակրում էին գյուղացիները՝ տալով իրենց ուտելիքի մնացորդները։ Տարիներ առաջ Եվրոպայից կամավորների մի խումբ այցելել էր Նիգերիա։ Թափառող երեխային տեսնելուց հետո նրանք ապշել էին։ Նրանց միջից մի դանիացի կին՝ Անյա Ղինկրեն Յովենը, երեխային անմիջապես հիվանդանոց տեղափոխեց։ Նրա մոտ թերսնուցում եւ հելիմինթոզ (ճիճվակրություն) ախտորոշվեց։ Շնորհիվ Անյայի՝ երեխան հիմա վայելում է իր մանկությունը, գնում դպրոց։ Կինը պարբերաբար լուսանկարներ է հրապարակում, թե ինչպես է զարգանում տղան։ Միայն տեսեք, թե ժամանակի ընթացքում որքան է մեծացել ու փոխվել ժամանակին թափառական ու սոված փոքրիկը։ Ի դեպ՝ Անյան երեխային անվանել է Հոփ (անգլերենից թարգմանաբար՝ հույս)՝ պատճառաբանելով, թե Հոփն ապացուցում է, որ հույսն ամենակարեւորն է, եւ այն երբեք չի մահանում։


text: 2017.12.30 10:599657 դիտում Սիրիայում տեղակայված ռուսական «Խմեյմիմ» ավիաբազայում ամանորյա տոնական համերգ է անցկացվել, որին մասնակցել են Անտոն եւ Վիկտորիա Մակարսկիները, Զառան, Յուլիանա Գրինը, թատրոնի եւ կինոյի հայտնի դերասան Սերգեյ Մախովիկովը, «Ռուսական ոգի» անսամբլը։ Այդ մասին հաղորդում է Ria Novosti գործակալությունը։ «Սա իմ առաջին ելույթը չէ ռազմական բազայում, սակայն առաջինն է Սիրիայում։ Չգիտեմ, թե ավելի շատ ում է ուրախություն պատճառում դա՝ նրան, ով կատարո՞մ է, թ՞ նրան, ով ունկնդրում է»,-ասել է Մակարսկին։ Իսկ երգչուհի Զառան զինծառայողներին փոխանցել է ռուս դպրոցականների ամանորյա բացիկները։


text: Գերմանացի հայտնի ֆուտբոլիստ, աշխարհի չեմպիոն Բաստիան Շվայնշթայգերը կամուսնանա աշխարհի ամենագեղեցիկ թենիսիստուհի Անա Իվանովիչի հետ Եվրո-2016–ի եզրափակչից հետո, հայտնում է Eurosport.ru–ն։ Պարբերականը նշում է, որ 32–ամյա Շվայնշթայգերի հարսանիքը կկայանա հուլիսի 12–ին։ Հարսանիքի ամսաթիվն այլեւս գաղտնի չէ` Բաստիանը եւ Անան այր եւ կին կդառնան Փարիզում Եվրոպայի առաջնության եզրափակիչ խաղից հետո։ Առայժմ հայտնի չէ արարողության անցկացման վայրը։ Հյուրերին հուլիսի 11–ին կդիմավորեն Մյունխենի օդանավակայանում եւ կհասցնեն նշանակման վայր, հայտնում է TZ Online–ը։


text: Վրաստանի արտգործնախարար Միխեիլ Ջանելիձեն երկօրյա աշխատանքային այցով մեկնել է Միացյալ Նահանգներ։ Ջանելիձեն Վաշինգտոնում կհանդիպի ԱՄՆ պետքարտուղար Ռեքս Թիլերսոնի, ամերիկացի սենատորների, նախագահ Դոնալդ Թրամփի աշխատակազմի ներկայացուցիչների, այդ թվում՝ ազգային անվտանգության հարցերով խորհրդական Մայքլ Ֆլինի հետ։ Ըստ Վրաստանի արտաքին գերատեսչության հաղորդագրության, կողմերը կքննարկեն վրաց-ամերիկյան ռազմավարական գործընկերության, տարբեր ոլորտներում երկկողմ համագործակցության խորացման հարցեր։


text: Սեմալտ: 4 Տվյալների քորում գործիքներ, որոնք կփրկեն ձեր ժամանակը December 22, 2017 in 1 answers: . Անհրաժեշտ է մշակել գերազանց ծրագրավորման հմտություններ ձեռք բերելու համար. Այնուամենայնիվ, որոշ մարդիկ չեն կարող սովորել տարբեր կոդավորման լեզուներ եւ գտնել համապատասխան այլընտրանքներ. Հետեւյալ տվյալների գրաքննության գործիքները մեծ են ոչ ծրագրավորողների համար. 1. Kimono Labs- ը Kimono Labs- ը արդեն բավականին ժամանակ է. Այն մեկն է լավագույն եւ առավել զարմանալի տվյալների գրությունը. Այս բաց կոդով ծրագիրը ներկայացվում է 15-օրյա դատավարության տարբերակով, սակայն դրա անվճար տարբերակը հասանելի է նաեւ. Kimono Labs- ը քաշքշում է ամբողջ կայքը, սկսած տվյալների հավաքագրմանից մինչեւ գրաքննության եւ վալիդացման եւ տեղակայման. Kimono Labs- ը նաեւ աշխատում է որպես հզոր վեբ զննարկիչ եւ կարող է օգտագործվել առանց որեւէ օրենսգրքի. Դրանից բացի, այն թույլ է տալիս միաժամանակ մեծ թվով կայքերի քանդել եւ ընդհանրապես չի փոխզիջում որակին:. Kimono Labs- ը միշտ էլ առաջին ընտրությունն է, որն օգտագործվում է տվյալների հավաքագրման, արտացոլման եւ կազմակերպման համար. Այն նաեւ իրականացնում է մեծ տվյալների վերլուծություն իր օգտագործողների համար, դարձնելով նրանց աշխատանքը ավելի հեշտ. 2. Ներմուծում. io Ոչ ծրագրավորողների համար տվյալների քերականությունը նախկինում այնքան էլ հեշտ չէր. Դա ավտոմատացված վեբ հանքարդյունահանման հարթակ է, որը կառուցված է փորձագետների կողմից եւ պահանջում է, որ մինչ օրս խոշոր վեբ էջեր գրավեցին. Ներմուծում. io- ը մեծ է ոչ միայն ոչ ծրագրավորողների համար, այլեւ տվյալների գիտնականների համար. Այս գործիքը ավտոմատ կերպով հայտնաբերում է ձեզ համար լավագույն տեղեկությունները նախքան այն մշակելու համար, եւ այն աշխատում է նաեւ տեքստային հանքարդյունաբերող մասնագետների կողմից. Դրա հիանալի պարամետրերը դյուրին են դարձնում սխալ ընտրությունը եւ ընտրեք այն ցանկալի ձեւաչափով. 3. Ֆեյսբուքի եւ Twitter- ի API- ները Սոցիալական մեդիա փորձագետների, սկսնակների եւ ոչ ծրագրավորողների համար Facebook- ի եւ Twitter- ի API- ները բավականին արդյունավետ են. Նրանք տվյալների հափշտակման ծառայություններ են մատուցում հատուկ API- ներով եւ ընդամենը մի քանի րոպե տեւում են ձեր տվյալները ստանալու ցանկալի ձեւաչափով. Այն օգտագործում է որոշակի աղբյուրներ, տվյալների հավաքածուներ ստեղծելու եւ ձեր վեբ-էջերը ոչ մի ժամանակ առանց սկավառակի, առանց ծրագրավորման հմտությունների եւ տեխնիկական գիտելիքների. API- ներն օգնում են լուծել տվյալների հետ կապված տարբեր խնդիրներ, հայտնաբերել եւ խմբագրել ձեր տեքստում սխալները եւ ստանալ բարձրորակ տեղեկատվություն երկու պատկերների եւ տեսանյութերի օգտագործողների համար. 4. Scraper (Chrome Extension) Եթե դուք պարբերաբար օգտագործում եք Google Chrome- ը եւ դա ձեր հիմնական վեբ զննարկիչն է, ապա պարզապես փորձեք Scraper. Այն լավագույն եւ առավել արդյունավետ տվյալների քերականական ծրագրերից է. Այն կառուցված է մեքենաների ուսուցման տեխնոլոգիայով եւ հատուկ նախագծված է ոչ ծրագրավորողների համար. Քերիչը կարող է օգտակար տեղեկություններ ստանալ ձեզ համար եւ ունի բազմաթիվ առանձնահատկություններ. Դրա սպամի հայտնաբերման տարբերակը թույլ է տալիս ձերբազատվել սպամի տվյալներից եւ կազմակերպել տեղեկատվություն ձեր պահանջների հիման վրա, առանց ուղղագրության կամ քերականական սխալների. Scraper- ը նաեւ օգնում է վերլուծել գրառումների եւ էլեկտրոնային նամակները, ստանալով լավ քաղված տվյալներ եւ որոշում է, թե դա օգտակար է ձեր բիզնեսի համար, թե ոչ. Ի տարբերություն մյուս սովորական տվյալների գրաքննության գործիքների, վերոհիշյալ 4 ծառայությունները չի պահանջում ձեզ լինել տեխնիկական կողմնորոշված. Բացի այդ, դուք պետք չէ սովորել ծրագրավորման լեզուները, որոնք կօգտագործվեն այս 37 հատ տվյալների քողարկիչներից . Պարզապես պետք է տեղադրեք եւ ակտիվացնեք դրանք, օգտվելու իրենց ընտրանքներից եւ տվյալների քողարկման հատկություններից.


text: Ռիոյի Օլիմպիական խաղերում այսօր տեղի ունեցավ ծանրամարտի տղամարդկանց մինչեւ 85 կգ քաշայինների մրցաշարը, որին մասնակցում էր նաեւ Հայաստանի ներկայացուցիչ Առաքել Միրզոյանը: Վերջինս, սակայն, չկարողացավ ավարտին հասցնել իր ելույթները: Հայ ծանրորդը պոկում վարժությունում առաջին մոտեցումով չկարողացավ գլխավերեւում պահել 158 կգ-անոց ծանրաձողը, սակայն երկրորդ մոտեցումով ի վերջո հաղթահարեց այդ քաշը: Ցավոք, Միրզոյանը այլեւս չկարողացավ շարունակել իր ելույթները վնասվածքի պատճառով: Ենթադրվում է, որ հայ մարզիկը վնասել է ոտքը: Ներկայացնում ենք Առաքել Միրզոյանի` պոկում վարժությունում առաջին երկու մոտեցումների տեսագրությունները.


text: Բարսեղ Ճոն ||Այս հոդվածը կարող է վիքիֆիկացման կարիք ունենալ Վիքիպեդիայի որակի չափանիշներին համապատասխանելու համար։ Դուք կարող եք օգնել հոդվածի բարելավմանը՝ ավելացնելով համապատասխան ներքին հղումներ եւ շտկելով բաժինների դասավորությունը, ինչպես նաեւ վիքիչափանիշներին համապատասխան այլ գործողություններ կատարելով։ |Բարսեղ Ճոն| |Բնօրինակ անուն||հայ.՝ Բարսեղ Ճոն| |Մասնագիտություն||երաժշտություն տեսաբան եւ կոմպոզիտոր| |Աշխատավայր||Դպրեվանք| VII դարի երաժիշտ-տեսաբան, երգահան, Շիրակի Դպրեվանքի (Կարմիր վանք) վանահայր։ Վարդան պատմիչը հաղորդում է, որ նա ոչ միայն գրել է Յարութեան Հարցերը, այլեւ Ներսես Գ Շինող (641-661) կաթողիկոսի հանձնարարությամբ խմբագրել, կանոնավորել է Շարակնոցը. "... ապա հրամայեաց ընտրել զարժանն եւ զայն միայն ուսանել, զոր եւ արարին ի ձեռն սրբոյն Բարսղի՝ մականուն Ճոն կոչեցելոյ, որ էր առաջնորդ սուրբ ուխտին, որ Դպրեվանք կոչի ի գաւառին Անւոյ... վասն որոյ Ճոնընտիր կոչի շարականն, որ պաշտի յեկեղեցիս մեր"։ Սակայն մեր շարականագիտության մեջ խոսք չի եղել Բարսեղ Ճոնի մասին՝ որպես շարականագիր։ Չի ընդունվել նաեւ այն փաստը, որ նա Ներսես կաթողիկոսի հանձնարարությամբ խմբագրել է Շարակնոցը, եւ եղել է "Ճոնընտիր" Շարակնոցի հեղինակը։ Այդ փաստը համարվել է պատմագիրներ Վարդանի եւ Կիրակոս Գանձակեցու կողմից հաղորդած թյուրիմացության արդյունք։ "Վարդանի ու Կիրակոսի այս պատմությունը, - գրում է Մանուկ Աբեղյանը, - մի վկայություն էմիայն նրա համար, որ մեր հոգեւոր բանաստեղծության ծաղկելուն նպաստել է առանձնապես այն, որ դարեր շարունակ մեր եկեղեցիներում միատեսակ ժամերգություն եւ կանոնական պարտադիր երգեր չեն եղել, եւ թե՝ փորձեր են եղել շարականների մեջ ընտրություն անելու ու միատեսակության վերածելու ժամերգությունն այդ նկատմամբ։ Որ Վարդանի ու Կիրակոսի ժամանակ այդ միատեսակությունն արդեն հաստատված է եղել, այդ պարզ է. բայց որ "Ճոնընտիր" շարականը 7-րդ դարում կազմված լինի, այդ կարելի չէ ընդունել"։ Այստեղ պետք է ավելացնել, որ պատմիչ Վարդանի եւ Կիրակոս Գանձակեցու հաղորդածները բավականին տարբեր են, հետեւապես, դրանք, եթե աղբյուր ունեցել են, համենայն դեպս նույնը չի եղել։ Այնուհետեւ, պատմիչները արդյոք չե՞ն շփոթել Ներսես Շինող ու Ներսես Շնորհալի կաթողիկոսներին եւ Բարսեղ Ճոն ու XII դարի Բարսեղ Անեցի եպիսկոպոսներին։ Թվում է՝ այստեղ էլ շփոթություն չկա ո՛չ ժամանակի, ո՛չ տեղի, ո՛չ էլ անձնավորությունների։ Բարսեղ Ճոնը Շարակնոցի պատահական խմբագիր չի եղել։ Նա միաժամանակ շարականագիր է։ Թեեւ շարականագիտության մեջ նա չի ճանարչված որպես շարականների հեղինակ եւ երաժշտագետ, սակայն շարականներ էլ է գրել եւ հմուտ է եղել հայ եկեղեցու ժամերգության գործում. "Զկարգ շարականաց Յարութեան ըստ ութ ձայնից՝ Բազումք ընծայեն Մովսէսի Խորենացւոյ, եւ այլք Բարսղի Ճոն կոչեցելոյ՝ ի մէջն եօթներորդ դարուն, որօպէս յիշէ Վարդան Վարդապետ ի տեսութիւն Անթառամծաղիկն ասելով ի սկզբանն. Զի թէ թարգմանիչն եւ հոգեշարժ վարդապետն Մովսէս Խորենացին ասացեալ է Ծննդեան եւ Յարութեան երգս շարականոց. եւ թէ մեծն եւ հանդիսաւոր ճգնաւորն Բարսեղ՝ մականուամբ Ճոն կոչեցեալ ապա չէ պարտ պակաս հայել ի խորհրդաւոր բանքս յայս եւ արդարեւ ի կազմութիւն շարականոցս երեւի վայելուչ հնութիւն հանդերձ ճարտարութեամբ ի զանազան ձեւս բանից փոփոխելով զնոյն իմաստթող վսեմութիւն ոճոյ, եւ զգերազանց ասացուածս"։ Մովսես Խորենացուն վերագրվող շարականները վերլուծելիս գալիս ենք այն եզրակացության, որ Հարության հարցերը նրա գրչին չեն պատկանում, այլ հենց Բարսեց Ճոնին։ Այդ շարականների ոճը, լեզուն, պատկերները եւ խոսքի գեղարվեստական մյուս միջոցները հաստատում են, որ դրանք ոչ թե V, այլ VII դարի գործ են եւ պատկանում են Բարսեղ Ճոնի գրչին։ Որո՞նք են այդ շարականները եւ ի՞նչ արժեք են ներկայացնում։ Բարսեղ Ճոնը գրել է 24 Հարց, որոնք կրում են փառաբանական բնույթ։ Դրանցից հինգում փառաբանվում է Փրկիչը՝ տարբեր առիթներով։ Երկնային զորքերն ու բնակիչներն անգամ երկյուղածությամբ են փառաբանում արարչին, որը թողել է իր հավիտենական անճառ փառքը, խոնարհվել, իջել է երկիր՝ կամավոր խաչվելու, անարգվելու հրեաներից, որպեսզի իր մահվամբ նոր կյանք տա մարդկությանը, որը դատապարտված է եղել Ադամի ժամանակներից։ Դիմում է նաեւ Արարչին, որ մեղապարտ մարդկությունն ազատելու համար նա իր Որդուն ուղարկել է երկիր, ապրել մարդկանց մեջ շուրջ երեսուն տարի՝ կամավոր խաչվելու, մահանալու, դժոխքն ու խավարը քանդելու եւ երեք օրից հետո հարություն առնելու համար։ եւ այդ ամենը կատարվել է "հօր հաճութեամբ"։ Փրկիչը ոչ միայն մարդացել է, այլեւ ծառայի դեր է կատարել մարդկության համար եւ ահդ համեստությամբ, մարդասիրությամբ ու անձնուրացությամբ նա հասել է իր նպատակին։ VII դարում Բարսեղ Ճոնով ավարտվում են մեզ հայտնի շարականագիրները եւ նրա խմբագրությամբ Շարականոցն ստանում է կանոնական, կայուն բովանդակություն։ Աղբյուրներ[խմբագրել | խմբագրել կոդը] - «Շարականների ժանրը հայ միջնադարյան գրականության մեջ (V-XV դդ.)», 1980 թ., Գրիգոր Հակոբյան։


text: Գինեգործների համար ավելի բարենպաստ պայմաններ կստեղծվեն 2017-12-11 Ընկերությունները կհամագործակցեն Հայաստանում գինի արտադրող կազմակերպությունների համար ավելի բարենպաստ պայմաններ ստեղծելու ուղղությամբ։ «Այժմ ԱԳԲԱ Լիզինգը մշակում է նոր, ավելի ճկուն ֆինանսական գործիքներ, որոնք լիզինգի միջոցով նոր հնարավորություններ կտան մեր գինեգործներին՝ ավելի հեշտ իրագործել իրենց նախագծերը եւ մտահղացումները։ Շատ ենք կարեւորում ՍԵՄԻՆԱ ՔԸՆՍԱԼԹԻՆԳԻ հետ համագործակցությունը, քանի որ նրանց գինեգործության եւ մեր ֆինանսական ոլորտում տարիների ընթացքում կուտակած լավագույն փորձի համադրությունը թույլ կտա տեղական գինեգործներին աջակցել բիզնես գործունեության ամբողջ շղթայի ընթացքում»,-նշեց ԱԳԲԱ Լիզինգի գլխավոր տնօրեն Արսեն Բազիկյանը: «Բարձրակարգ գինի կարելի է պատրաստել միայն որակյալ խաղողից։ Ֆերմերն այն մարդն է, ով հասկանում է այս հողի ներուժը։ Հետեւաբար, առաջին հերթին պետք է ներդրումները սկսել ֆերմերներից: Նախագծի ընթացքում նախատեսվում է գինեգործության վերաբերյալ մասնագիտական խորհրդատվություն տրամադրել ֆերմերներին, միաժամանակ աջակցել իրենց սեփական բիզնեսը հիմնելու ճանապարհին»,-նշեց «ՍԵՄԻՆԱ ՔԸՆՍԱԼԹԻՆԳԻ» տնօրեն Վահե Քեուշգուերյանը։


text: ԵՐԵՎԱՆ, 12 հոկտեմբերի — Sputnik. Ադրբեջանը կգտներ զենքի մատակարար, եթե այն չվաճառեին ՀԱՊԿ անդամները, Sputnik Արմենիա մամուլի կենտրոնում ասաց ՀԱՊԿ միացյալ շտաբի պետ, գեներալ–գնդապետ Անատոլի Սիդորովը։ «Կարծում եմ` եթե ինչ–որ պետություններ համագործակցում են, ապա դրա համար կան ինստիտուտներ, ղեկավարներ, որոնք խորապես եւ լրջորեն գնահատում են իրավիճակը։ Ես այսպես եմ հասկանում` հիմնական խնդիրը հավասարակշռության պահպանումն է, ինչպես նաեւ` հակամարտության վերջնական կարգավորումը», – ասաց Սիդորովը։ Նա հույս հայտնեց, որ տարբեր կառույցների գործողություններն ի վերջո կհանգեցնեն նրան, որ աշխարհում եւ տարածաշրջանում խաղաղություն կհաստատվի։ «Անկախ նրանից, որ ես ուսադիրներ եմ կրում, համոզված եմ, որ նմանատիպ հակամարտությունների կարգավորումը հնարավոր է բացառապես խաղաղ ճանապարհով», – ընդգծեց Սիդորովը։ Մի լավ ասացվածք կա. «Սուրբ տեղը դատարկ չի մնում»։ Եթե Ադրբեջանը մտադիր է սպառազինություն գնել, ապա նա կգտնի այն, ասաց գեներալ–գնդապետ Սիդորովը։ «Գուցե դրանում (Ռուսաստանի Ադրբեջանին զենք վաճառելու հարցում) ինչ–որ դրական կողմ կա», – ասաց Սիդորովը։ ԵԱՀԿ ՄԽ շրջանակներում ղարաբաղյան հակամարտության խաղաղ կարգավորման բանակցություններն անցկացվում են սկսած 1992 թվականից։ Խնդրի կարգավորմամբ զբաղվող ԵԱՀԿ ՄԽ համանախագահներն են Ռուսաստանը, Ֆրանսիան եւ ԱՄՆ–ն։


text: ԱՄՆ-ի նախագահ Դոնալդ Թրամփի փեսան ու ավագ խորհրդական Ջարեդ Քուշները Սենատում այսօր պատասխանում է հետաքննությունների հարցերով հանձնաժողովի անդամների հարցերին։ Նա Սենատի այս լսումներին է հրավիրվել՝ պատասխանելու համար ԱՄՆ-ի նախագահական քարոզարշավի ընթացքում Ռուսաստանի հետ կապեր հաստատելու մասին առնչվող հարցերին։ Թրամփը հերքել է Ռուսաստանի հետ կապեր ունենալու մասին հայտարարությունները, սակայն նրա որդին՝ Դոնալդ Թրամփ կրտսերն ավելի ուշ ընդունել է, որ հանդիպում է ունեցել ռուս մի փաստաբանի հետ, Թրամփի մրցակից Հիլարի Քլինթընի ընտրարշավը վնասող տեղեկություններ ստանալու ակնկալիքով։ Երկուշաբթի օրն անցկացվող լսումների ընթացքում Քուշները ներկայացրել է 11 էջանոց հայտարարություն, որտեղ նա ընդունում է, որ նախագահական ընտրարշավի ընթացքում ու դրանից հետո ինքը 4 անգամ հանդիպում ունեցել է ռուս պաշտոնատար անձանց հետ, սակայն որեւէ կերպ գաղտնի համաձայնության չի եկել արտասահմանյան որեւէ կառավարության որեւէ անդամի հետ։ ՝՝Այն տեղեկություններն ու փաստաթղթերը, որոնք ես ներկայացնում եմ, պատմում են քարոզարշավի ընթացքում ու անցումային փուլում իմ հազարավոր հանդիպումների, այդ թվում Ռուսաստանի ներկայացուցիչների հետ չորս անգամ կապի մեջ մտնելու փաստի մասին։ Սակայն դրանցից եւ ոչ մեկը որեւէ կերպ չի ունեցել որեւէ ազդեցություն ընտրությունների վրա՛՛, ասված է Քուշների հայտարարության մեջ։ Հայտարարության մեջ Քուշները նկարագրում է ԱՄՆ-ում Ռուսաստանի դեսպան Սերգեյ Կիսլյակի հետ կարճ մի քանի հանդիպումները, որոնց ընթացքում, ըստ նրա խոսքերի, իրենք քննարկել են ռուս-ամերիկյան հարաբերությունները բարելավելու հարցը։ Սակայն նա հերքում է մամուլի այն հաղորդագրությունները, որոնց համաձայն Կիսլյակի հետ ինքն ունեցել է նաեւ հեռախոսային զրույցներ։ Ըստ Քուշների, Նյու Յորքի ՝՝ Trump Tower՛՛ երկնաքերում անցկացված հանդիպման ժամանակ որեւէ կերպ չի քննարկվել նախընտրական արշավը։ Քուշներն այս հայտարարությամբ հանդես է գալիս այն ժամանակ, երբ նախագահ Թրամփը թվիթերյան իր էջում դատապարտում է Կոնգրեսում անցկացվող լսումները։ Նա հարց է տալիս, թե ինչու Կոնգրեսի հանձնաժողովները, հետաքննիչներն ու ՝՝հարգելի՝՝ գլխավոր դատախազ Ջեֆ Սեշընզը ՝՝չեն ուսումնասիրում Քլինթընի հանցագործություններն ու Ռուսաստանի հետ նրա կապերը՛՛։ Կոնգրեսի Ներկայացուցիչների պալատի Հետաքննությունների հարցերով հանձնաժողովի ավագ անդամ Ադամ Շիֆին նա անվանում է ՝՝թուլամորթ եւ լիովին կողմնակալ կոնգրեսական, որն իր ամբողջ ժամանակն անցկացնում է դեմոկրատների պարտությունն արդարացնող հեռուստատեսային հաղորդումներին մասնակցելով՛՛։ Սպիտակ տունն իր հերթին մեղադրում է մամուլի միջոցներին, հանրության ուշադրությունը կարեւոր խնդիրներից շեղելու մեջ։ Ինչպես Սպիտակ տան խոսնակ Սարահ Հաքըբին է ասել, ՝՝Այժմ ամենագլխավոր հարցերը, որոնցով ամերիկացիները պիտի զբաղվեին, ներգաղթն է, առողջապահական համակարգը ու գործազրկությունը։ ՝՝Սակայն մամուլի համար երեք ամենակարեւոր հարցերն են Ռուսաստանը, Ռուսաստանը եւ Ռուսաստանը՛՛, ասել է նա։ Սենատի հետաքննությունների հարցերով հանձնաժողովի փակ դռների հետեւում անցկացված լսումներից հետո, Սպիտակ տուն այցելելով, Քուշներն ասել է, ՝՝Ես որեւէ կերպ գաղտնի հանդիպում չեմ անցկացրել Ռուսաստանի պաշտոնատար անձանց հետ, եւ չգիտեմ նախընտրական արշավի անդամներից որեւէ մեկին, որը մասնակցած լիներ նման հանդիպման՛՛։ Քուշները երեքշաբթի օրը պատասխանելու է Ներկայացուցիչների պալատի հետաքննությունների հարցերով հանձնաժողովի անդամների հարցերին։


text: Անգլիայի հավաքականի նախկին ֆուտբոլիստ Ադամ Ջոնսոնը, որը մեղադրվում էր մանկապղծության մեջ, առաջին ատյանի դատարանի կողմից ճանաչվել է մեղավոր։ Առաջիկա 2-3 շաբաթվա ընթացքում դատարանը որոշում կկայացնի նրա պատժի ձեւի հարցում։ Ըստ նախնական տեղեկությունների՝ Ջոնսոնին սպառնում է 10 տարվա ազատազրկում։ Այն բանից հետո, երբ ապացուցվել է Ջոնսոնի մեղավորությունը, «Սանդերլենդը», որի կազմում ֆուտբոլիստը հանդես էր գալիս, հանդես է եկել հայտարարությամբ. «Մենք որոշել ենք անհապաղ խզել պայմանագիրը Ջոնսոնի հետ՝ հաշվի առնելով նրա հանցավոր արարքի ապացուցման փաստը»։


text: InStall Call Hacking Software For Android Ճիշտ այնպես, ինչպես բջջային հեռախոսների, բջջային հետեւող մի նոր տեխնոլոգիա,. Այն հորինել 2 տասնամյակներ առաջ եւ այդ ժամանակից ի վեր, այն մշտապես աճում է ժողովրդականությունը. Եթե սմարթֆոնի հարցերի որոշ անձանց հետ շուրջը են կասկածելի, եւ դուք փորձում է լինել անվտանգ կողմում, exactspy- Զանգահարեք Hacking ծրագրային ապահովման համար, Android installed to their mobile devices will help you prevent all kinds of danger. Ունենալով ավելցուկային է սմարթֆոնի տվյալները (մուտքային եւ ելքային հաղորդագրությունները, նամակներ, լուսանկարները & Videos, վեբ զննարկում պատմություն, կանչը մանրամասները, chat հաղորդագրությունները, GPS վայրերում) Դուք ստիպված չեք լինի կռահել բաներ. Դուք գիտեք, դրանք վստահ! Դա, իրոք, օգտակար է? Երբ գալիս է մտածել դրա մասին, Դուք պետք է հասկանալ, թե ինչպես ձեռնտու է բջջային հեռախոս լրտեսության ծրագիրը կարող է լինել! As a manager you can use exactspy- Զանգահարեք Hacking ծրագրային ապահովման համար, Android in all company-owned smartphones/tablets to monitor your employees. Քանի որ դուք կարող եք կռահել,, մարդիկ սիրում օգտագործելով բջջային սարքերի խաղալ խաղեր, emailing իրենց ընկերներին, ճամփորդել ինտերնետում զվարճանքի աշխատանքային ժամերին`, երբ նրանք պետք է աշխատանքից! Որպես պետին դուք իրավունք ունեն իմանալու, թե ինչ ձեր աշխատակիցները են վճարել! Նույնիսկ ավելի, քան, որ դուք կարող եք հետեւել վտանգավոր աշխատողներին, ովքեր վաճառում, կամ պատրաստվում է վաճառել Ձեր կորպորատիվ գաղտնիք կամ գաղտնի կորպորատիվ տվյալներ է Thrird կողմերի նման ձեր մրցակիցների. Ինչպես դուք կարող եք տեսնել,, օգտագործումը բջջային հեռախոսի ճանապարհները ակնհայտ է! Դուք կարող եք նաեւ պետք է ավելի շատ կտոր եւ վստահություն որպես ծնողների. Դուք գիտեք, թե որքան դժվար է վերահսկել ժամանակակից պատանիներին, սակայն, բջջային հետեւել apps, դուք կարող եք իմանալ, թե արդյոք ձեր երեխաները ապահով են, թե ոչ:. Հաղորդագրությունները ձեր երեխաներին, GPS տվյալները եւ նույնիսկ սահմանափակումը զանգեր կասկածելի շփումներին պետք է շատ շահավետ! Usability exactspy- Զանգահարեք Hacking ծրագրային ապահովման համար, Android with low usability are absurd! All apps of the kind in the mobile software tracking industry can be installation and used smoothly and easily by any person, even a technophobe! Ուշադրություն! Choose power-independent mobile tracking apps because the limited battery resources of smartphones can become your major problem in terms of its use and software indefectibility. Ինչն է ավելի, you will need regular software updates. Ինչ դուք պարզապես պետք է անեք է: 1. Գնալ exactspy կայքում եւ գնել է ծրագրային ապահովման. 2. Բեռնել դիմումը մեջ հեռախոսի ցանկանում եք վերահսկել. 3. Դիտել հեռախոսի տվյալների ցանկացած սարք, որը ունի ինտերնետ կապ. Հետ exactspy- Զանգահարեք Hacking ծրագրային ապահովման համար, Android դուք կկարողանաք: • Ստուգում զանգեր • Հետեւել տեքստային հաղորդագրությունները • կարդալ նամակներ • Հետեւել GPS Որտեղից • Monitor ինտերնետ Օգտագործել • Access Օրացույց եւ Հասցէարան • Կարդացեք Instant հաղորդագրությունները • Record Շրջապատը • Կառավարման Apps եւ Ծրագրեր • View Մուլտիմեդիա Ֆայլեր • Ունենալ Հեռակառավարման հեռախոսով եւ ավելին ... Դուք կարող եք բեռնել: InStall Call Hacking Software For Android


text: Այսօր ԲՀԿ խմբակցության ղեկավար Նաիրա Զոհրաբյանը դիմել է Գեղարվեստի Պետական Ակադեմիայի ռեկտոր Արամ Իսաբեկյանին եւ տեղեկացրել է, որ դուրս է գալիս Գեղարվեստի Պետական Ակադեմիայի խորհրդի կազմից։ Նաիրա Զոհրաբյանը Գեղարվեստի Ակադեմիայի ռեկտորին ուղղված նամակում նշել է, որ պետական որեւէ բարձրաստիճան պաշտոնյա, պատգամավոր կամ կուսակցական բարձրաստիճան անձ չպետք է լինի որեւէ ԲՈՒՀ-ի խորհրդի կազմում, եւ ԲՈՒՀ-երը պետք է ունենան իրական եւ ոչ իմիտացիոն ինքնավարություն։ ԲՀԿ խմբակցության ղեկավարը կոչ է արել բոլոր բարձրաստիճան պաշտոնյաներին, պատգամավորներին եւ կուսակցական բարձրաստիճան անձանց, ովքեր ներկայացված են այս կամ այն ԲՈՒՀ-ի խորհրդի կազմում, դուրս գալ նշյալ խորհուրդներից։ ԲՀԿ մամուլի խոսնակ Վանիկ Էլիզբարյան


text: «Չինաստանում ՀՀ դեսպան Արմեն Սարգսյանն իր հարստությամբ չի զիջում եղբորը՝ ՀՀ վարչապետ Տիգրան Սարգսյանին։ Ընդորում, դեսպան Սարգսյանի՝ բարձրաստիճան պաշտոնատար անձանց էթիկայի հանձնաժողով ներկայացրած հայտարարագրից պարզվում է, որ նա ունեցվածքը կուտակել է հայկական դրամով, դոլարով, եվրոյով եւ չինական յուհանով։ Նա իր հաշվին ունի 15 մլն դրամ, 85 հազար ԱՄՆ դոլար, 7 հազար եվրո եւ 20 հազար յուհան (մոտ 1.4 մլն դրամ)։ Բացի այդ՝ դեսպանը հայտարարագրել է երեք անշարժ գույք եւ 10 մլն դրամ արժողության «Ակուրա» մակնիշի մեքենա։ Եվ այս ունեցվածքը նա կուտակել է տարեկան 31,7 հազար դոլար աշխատավարձով ու մոտ 1.5 մլն դրամ կենսաթոշակով։ Հետաքրքիրն այն է, որ Արմեն Սարգսյանը հայտարարագրի Ա2 մասում, որտեղ նշվում են բարձրաստիճան պաշտոնատար անձի հետ արյունակցական կապի մեջ գտնվող պաշտոնատար անձանց անունները, չի նշել եղբոր՝ Տիգրան Սարգսյանի մասին։ Ի դեպ, վերջինս էլ իր հերթին չի մատնանշել, որ հարազատ եղբայրը ՉԺՀ-ում ՀՀ դեսպանն է»,–գրում է թերթը։ Մանրամասները՝ «Ժողովուրդ» օրաթերթի այսօրվա համարում։


text: Ռազմավարական եւ ազգային հետազոտությունների հայկական կենտրոնի տնօրեն Մանվել Սարգսյանի համոզմամբ, օգոստոսի 10-ին Մոսկվայում կայանալիք Պուտին-Սարգսյան հանդիպման օրակարգում դրված բանակցային թեման պետք է փոխվի հատկապես վերջին շրջանում Հայաստանում ստեղծված իրավիճակից հետո։ «Հանրության կողմից վաղուց է դրված խնդիրը, որ բանակցային թեման եւ սկզբունքները պետք է փոխվեն։ Սերժ Սարգսյանը, փաստորեն, հայտարարեց մի բան, գուցե նրան ոչ ոք չի հավատում, վաղը մյուս բանը կարող է ասել, սակայն նա հայտարարեց, որ Ղարաբաղն Ադրբեջանում չի լինի երբեք։ Սա լուրջ խնդիր է, որովհետեւ, եթե դա այդպես է, եթե դա դառնում է քաղաքականություն, դա նշանակում է, որ Ղարաբաղի ստատուսի խնդիրը Հայաստանի համար փակված է։ Երկու տասնամյակ դա եղել է բանակցային խնդիր, բայց հիմա Հայաստանը միակողմանի ասում է, որ դա բանակցելու հարց չէ, միջից հանվում է», - «Ազատության» հետ զրույցում ասաց Սարգսյանը՝ հիշեցնելով Ադրբեջանի արտգործնախարարության արձագանքը, թե «կվերցնեն Ղարաբաղը զենքի ուժով»։ Փորձագետի խոսքով, այստեղ կարեւոր է տեսնել, թե արդյո՞ք բանակցային պրոցեսից ստատուսի խնդիրն իսկապես հանվելու է օրակարգից, թե՞՝ ոչ։ «Դրվածքն այսպես է՝ Ադրբեջանը պետք է համաձայնի Ղարաբաղին տալ միջանկյալ ստատուս, Ադրբեջանի համաձայնության խնդիրն է դրված, եւ Ադրբեջանը պետք է համաձայնի, որ այստեղ պետք է լինի ռեֆերենդում, մնացած հարցերն արդեն կապված են դրա հետ։ Ադրբեջանը չի համաձայնվում դրան, Հայաստանը ընդհանրապես փակել է հիմա այդ հարցը, ստացվում է, որ Ադրբեջանի համաձայնությունը կարող է լինել միայն Լեռնային Ղարաբաղի Հանրապետության անկախությունը ճանաչելը, որը խոսելուց տեսնում ես, որ սա այսպես է, բայց իրականության մեջ ի՞նչ է լինելու, մենք չգիտենք, որովհետեւ ապրիլյան պատերազմի ժամանակ եւ պատերազմից հետո նույնպես կարեւորագույն հայտարարություններ արվեցին, որոնք պետք է փոխեին բանակցային պրոցեսը, բայց հետո մի ամսվա ընթացքում մոռացվեց այդ ամենը, կորավ, կարծես թե ոչ մի բան չեն ասել, չի եղել», - ասաց Մանվել Սարգսյանը՝ նշելով, որ հիմա, ներքին ճգնաժամային վիճակում, նորից Սերժ Սարգսյանն «ինչ-որ մի բան է ասել, չգիտենք՝ Պուտինի հետ հանդիպումից հետո մի բան կմնա՞՝ փշրանքը դրանից, թե՞ չի մնա»։ «Բայց այն, որ հիմա լրջագույն պրոցեսներ են ամսի 8-ից սկսվում, դա վաղուց սպասելի էր՝ Իրան-Ռուսաստան-Ադրբեջան հանդիպումը, որից հետո, իզուր չէ, որ ամսի 9-ին Թուրքիայի նախագահն է Մոսկվա գնալու, հետո՝ Հայաստանի: Սա արդեն իսկ ինչ-որ նորագույն պայմանավորվածությունների կարող է բերել, որոնք կարող են քաղաքական խճանկարը փոխել այս տարածաշրջանում», - ասաց փորձագետը։ Օգոստոսի 8-ին, հիշեցնենք, Ռուսաստանի նախագահ Վլադիմիր Պուտինը մեկնելու է Բաքու, որտեղ կայանալու է Ռուսաստանի, Իրանի եւ Ադրբեջանի նախագահների եռակողմ հանդիպումը, ինչպես նաեւ Պուտինի հանդիպումը Ադրբեջանի նախագահ Իլհամ Ալիեւի հետ։ Հաջորդ օրը՝ օգոստոսի 9-ին Ռուսաստանի նախագահը Սանկտ Պետերբուրգում հանդիպելու է Թուրքիայի նախագահ Ռեջեփ Էրդողանի հետ։ Երեկ հայտնի դարձավ, որ օգոստոսի 10-ին Հայաստանի նախագահ Սերժ Սարգսյանը մեկնելու է Մոսկվա՝ հանդիպելու Վլադիմիր Պուտինին։ Հարցազրույցն ամբողջությամբ կարող եք դիտել այստեղ.


text: Երեւանի ավագանու նիստում, այսօր՝ փետրվարի 13-ին, հրմշտոց է տեղի ունեցել: «Երկիր Ծիրանի» խմբակցության անդամները իրենց հետ Նուբարաշենից հոտած կոյուղաջուր էին բերել, «Երկիր Ծիրանի» անդամ Մարինա Խաչատրյանը տարայով ջուրը տարավ, որ դնի Երեւանի քաղաքապետ Տարոն Մարգարյանի սեղանին: Ներկաներից մի քանիսը փորձեցին արգելել, ու այդ ժամանակ ջուրը թափվեց Տարոն Մարգարյանի սեղանի մոտ։ Մարինա Խաչատրյանին հեռացրեցին «դեպքի վայրից»։


text: Ղարաբաղի շուրջ Հայաստանի եւ Ադրբեջանի դիմակայությունը քաղաքական, ռազմական եւ քարոզչական ճակատներում ուղեկցվում է կիբերդաշտերում պարբերաբար բռնկվող ակտիվությամբ։ Արդեն երկար տարիներ հաքերական խմբերը երկկողմանի հարձակումներ են կատարում «ենթադրվող թշնամու» կայքերի եւ տեղեկությունների բազաների վրա։ Հայաստանի եւ Ադրբեջանի միջեւ կիբերպատերազմների պատմությունը սկսվել է 2000 թվականից, երբ համացանցը երկու երկներում գործնականում զարգացած չէր, գործում էր մի քանի տասնյակ կայք, եւ համացանցից օգտվողների թիվն առանձնապես մեծ չէր։ Դրա համար էլ «Green Revenge» ադրբեջանական եւ «Լիազոր» հայ հաքերական խմբերի միջեւ կայքէջերի կոտրումների փոխանակումը, որը համացանցի համաշխարհային պատմության մեջ է մտել որպես երկու պետությունների միջեւ խոշոր կիբերպատերազմի առաջին դեպքերից մեկը, շատերի համար աննկատ է մնացել եւ այսօր այս միջադեպի մասին քչերը գիտեն։ Այն ժամանակ երկու կողմից կոտրվել են տասնյակ կայքեր՝ հանգեցնելով համացանցի ազգային հատվածների փաստացի անդամալուծության։ Այնուհետեւ մի քանի տարի տիրել է համեմատական անդորր, որից հետո՝ մոտավորապես 2006-2007թթ., ադրբեջանցի հաքերները կրկին սկսել են ակտիվանալ՝ ձեւավորելով հայկական կայքերի վրա հարձակումներ գործող խմբեր, որոնք զբաղված էին հայերի հասցեին վիրավորանքների եւ հակահայկական բնույթի քարոզչանյութերի տարածմամբ։ Այդ ժամանակահատվածում հարձակումները գերազանցապես միակողմանի էին։ Ընդ որում, Հայաստանում տեղեկատվական անվտանգության նկատմամբ տիրում էր այնքան անտարբեր վերաբերմունք, որ շատ հաճախ կոտրվում էին նաեւ պետական կայքեր։ Արձանագրվել են նաեւ պետական հաստատություններից տեղեկատվության արտահոսքի դեպքեր։ Իրավիճակը սկսել է փոխվել 2009թ. երկրորդ կեսից։ Այդ ժամանակ հայկական ցանցի պետական հատվածը դրվել է Հայաստանի Ազգային անվտանգության ծառայության հատուկ հսկողության ներքո։ Վերջին լուրջ ու հաջողված հարձակումը Հայաստանի պետական կայքերի դեմ տեղի է ունեցել 2009թ. սեպտեմբերին, որից հետո, փաստորեն, չի գրանցվել ոչ մի լուրջ միջադեպ։ Միաժամանակ, հայկական ցանցի մասնավոր հատվածի մակարդակով հարձակումների քանակը սկսել է օրինաչափորեն աճել։ Հայաստանի եւ Ադրբեջանի հաքերական հանրույթներում արմատական փոփոխությունները սկսել են ի հայտ գալ 2009-2011թթ.։ Այդ ժամանակահատվածում Հայաստանում՝ ի պատասխան ադրբեջանական հաքերների գործած պարբերական հարձակումների, սկսել են ձեւավորվել հայկական խմբեր։ Առաջիններից էին «Hamazoosp»-ն ու «Ananun»-ը։ Խմբերը սկսել են մասնագիտանալ ոչ այնքան կայքերի վրա հարձակումներ գործելու, այլեւ Հայաստանի դեմ քարոզչությամբ զբաղվող ադրբեջանցի լրագրողների եւ քաղաքագետների էլեկտրոնային փոստարկղերը կոտրելու վրա։ Կոտրված նամակագրությունն այնուհետեւ զետեղվում էր ցանցում՝ հանրային մատչելիության հիմունքներով։ Ադրբեջանական հաքերական հանրույթում նույնպես տեղի էր ունենում Հայաստանի դեմ գործող բոլոր մասնագետների միավորման գործընթաց։ Դրա արդյունքում ձեւավորվել է միասնական եւ, հավանաբար, ամենախոշոր ադրբեջանական հաքերական խումբ՝ «Antiarmenia», որի անունն իսկ վկայում է, որ խմբի անդամների գործունեության հիմնական նպատակը Հայաստանի եւ հայերի դեմ աշխատանք ծավալելն է։ Հետագայում դիմակայությունը կիբերտարածությունում շարունակում էր աճել։ Ադրբեջանական հաքերները սկսել են ուժեղացնել իրենց հարձակումները։ Եթե նախկինում համացանցի հայկական հատվածում հարձակումները տեղի էին ունենում գերազանցապես հատուկ օրերի՝ պետական տոների կամ պատմության ողբերգական տարելիցների կապակցությամբ, ապա վերջին տարիներին խոշոր հարձակումներին հավելվում են մտահոգության աստիճան հաճախակիացած հարձակումներն առանձին վերցված կայքերի վրա։ Փաստորեն, ամեն շաբաթ ադրբեջանական հաքերները կոտրում են առնվազն մի քանի հայկական կայք։ Ընդհանուր առմամբ, հայ հաքերներն այդ նույն մարտավարությամբ չեն առաջնորդվում եւ նվազ հաճախակի հարձակումներ են գործում՝ կա՛մ որոշ օրերի, կա՛մ ի պատասխան ադրբեջանական կողմից կատարված հարձակումների։ Ընդսմին, 2012թ. ձեւավորվել են եւս մի քանի հայկական հաքերական խմբեր, որոնցից ամենաակտիվը «Armenian Cyber Army»-ն է։ 2012թ. նշանավորվել է Հայաստանի եւ Ադրբեջանի միջեւ ամենախոշոր կիբերընդհարմամբ։ Ընդհարումները կիբերտարածությունում սկսվել են այն բանից հետո, երբ Հունգարիան Ադրբեջանին է արտահանձնել հայ սպա Գուրգեն Մարգարյանին սպանած Ռամիլ Սաֆարովին։ Սաֆարովի՝ համաներմամբ ազատվելուց հետո ադրբեջանական հաքերները սկսել են զանգվածաբար հարձակվել հայկական կայքերի վրա՝ դրանցում տեղադրելով Ադրբեջանի նախագահի որոշումը մարդասպանին ազատ արձակելու եւ կոչումը բարձրացնելու վերաբերյալ։ Ի պատասխան սկսվել է հայկական հատվածի հակահարձակումը, որին մասնակցել են թե «Armenian Cyber Army»-ն եւ թե՛ մի շարք նոր հայկական խմբեր։ Ի հետեւանս դրա դադարել են գործել Ադրբեջանի նախագահի եւ մի շարք նախարարությունների պետական կայքերը։ Բացի դրանից, տեղեկատվական հատվածի դեմ կատարված զանգվածային DDoS հարձակումները հանգեցրել են Ադրբեջանի հիմնական տեղեկատվական պորտալների գործունեության դադարեցման։ Մի քանի օրից սկսվել են պատասխան DDoS հարձակումները, որոնք բերել են հայկական մի քանի ԶԼՄ-ների աշխատանքի ժամանակավոր խափանման։ Մեկ շաբաթվա ընթացքում միջադեպը սպառված էր։ Այս հարձակման հետեւանքով տեղի է ունեցել հայկական հաքերական հանրույթի համախմբում, որի շնորհիվ 2013թ. ընթացքում մեկը մյուսի հետեւից ի հայտ են եկել ադրբեջանական կայքերի վրա հարձակում գործող նորանոր հայկական խմբեր։ 2014թ. փոխադարձ հարձակումներն, ըստ առկա ավանդույթի, սկսվել են հունվարի 20-ից։ Համարյա ամեն տարի այդ ժամանակ ադրբեջանցիները հարձակում են գործում հայկական կայքերի վրա։ Հարձակումներն առնչված են լինում հունվարի 20-ին՝ այսպես կոչված «սեւ հունվարին», երբ 1990թ. հունվարի 13-19-ի հայկական ջարդերից հետո Բաքու էին մտցվել խորհրդային զորքեր։ Հարձակման է ենթարկվել համարյա 60 հայկական կայք, որի հետեւանքով այլափոխվել է կայքի առաջին էջը։ Կոտրված լուրջ կայքերի թվում էին ԼՂՀ հինգ պետական (ԼՂՀ պետական հատվածը չի պաշտպանվում ՀՀ ԱԱԾ-ի կողմից եւ ՀՀ կայքերի համեմատությամբ բավականին խոցելի վիճակում է) եւ մի շարք գործարարների պատկանող կայքէջերը։ Նույն օրը Ղարաբաղի սահմանին տեղի է ունեցել երկու զինված ընդհարում. երկու ադրբեջանական դիվերսիոն խմբեր ներթափանցել են հայկական զորքերի դիրքերը։ Բախման արդյունքում սպանվել են մի քանի ադրբեջանցի դիվերսանտներ, որոնց ճշգրիտ թիվը Բաքվի կողմից ցայսօր չի հրապարակվել։ Հայկական կողմից հերոսաբար զոհվել է իր ընկերներին փրկած կրտսեր սերժանտ Արմեն Հովհաննիսյանը։ Ի պատասխան «Armenian Cyber Army»-ն հարձակում է գործել շուրջ երկու տասնյակ ադրբեջանական կայքերի վրա՝ դրանցում տեղադրելով զոհված զինծառայողի լուսանկարը։ Այդ դիվերսիոն հարձակումը հայկական հաքերների շրջանում հարուցել է պատասխան շղթայական արձագանք։ Փաստորեն, հունվարի վերջին եւ փետրվարի առաջին օրերի ընթացքում միանգամից մի քանի հայկական խմբեր հարձակվել են ոչ միայն ադրբեջանական կայքերի, այլեւ սոցիալական ցանցերում՝ Ֆեյսբուքում, «Վ կոնտակտե»-ում եւ «Օդնոկլասնիկի»-ում գրանցված խմբերի եւ մասնավոր օգտատերերի էջերի վրա։ Այսպիսով, ի հայտ են եկել «A.S.A.L.A.», «Monte Melkonian Cyber Army» եւ մի շարք այլ խմբեր։ Գործունեություն են ծավալել նաեւ անհատ հաքերներ։ Փաստորեն, կարելի է արձանագրել, որ 2014թ. սկիզբը նշանավորվել է Հայաստանի եւ Ադրբեջանի միջեւ կիբերընդհարումների զարգացման նոր շրջապտույտով։ Ադրբեջանական կողմից պարբերաբար սաստկացող հարձակումները հետզհետե հանգեցրել են հայկական հաքերական խմբերի ձեւավորման։ Իսկ վերջին իրադարձությունները բերել են երիտասարդ ծրագրավորողների շրջանում հետաքրքրության պայթյունածավալ աճի, որը կարող է հանգեցնել փոխադարձ հարձակումների հաճախակիացման։ Միաժամանակ, հարկ է նշել, որ պարբերական հարձակումները կայքերի տերերին ստիպում են ավելի մեծ ուշադրություն դարձնել անվտանգության հարցերին։


text: Պանորամա Ինչպես Ամսաթիվ Սիրված From the Dog այգում Վերջին անգամ թարմացվել է: dec. 27 2017 | 2 րոպե կարդալ Պատկերացրեք, որ այս, դուք գցում frisbee Ձեր մորթե ընկերոջը տեղական շուն այգում, եւ դուք կիմանաք ձեր պոտենցիալ հոգու mate է հեռավորության վրա. Ինչ եք անում, հիմա? From առաջին մասնակցում կնքումը գործարքը մի ամսաթվի, մենք կազմել մի քանի խորհուրդներ, թե ինչպես պետք է օրս մեկին, որ շուն այգու. Ակնարկ #1: Սովորեցրեք ձեր շուն է endearing Trick Թեեւ դա անվտանգ է ասել, որ յուրաքանչյուր ոք, ժամը շների այգիներով սիրում շներին, մի բան կա, պետք է ունեցել մի շան, որը գիտի, որ ակնածանք արժանի հնարք. Ըստ օգտագործելով աննկատելի հրաման, Դուք կարող եք սովորեցնել ձեր շունը մի հնարք, որ ոչ միայն փոխանցեց, ձեր անձերի բայց հմայք ուրիշներին. Ակնարկ #2: Թող Ձեր Dog Խաղալ հետ այլ Շնիկներ Ցույց տալով, որ ձեր շունը, ոչ միայն սիրում, այլ շներ, բայց վայելում խաղում նրանց հետ է, դուք, որ շատ ավելի մատչելի. Գումարած, եթե դուք դա անել հարվածել այն դուրս, Ձեր շները պոտենցիալ է ապրում հարկի տակ, եւ ոչ ոք չի ցանկանում, որպեսզի մի շուն, ով չի ստանում մյուսների հետ. Բանալին է ստանալ Ձեր շները լինել ընկերների առաջինը. Ակնարկ #3: Սկիզբ մի պատահական զրույցի Անկախ նրանից, թե դա մի գեղեցիկ օր դուրս, կամ այն փաստը, որ երկուսն էլ ձեր շների են խաղում միմյանց հետ, գործադուլ մինչեւ պատահական զրույց. Այն ժամանակ այդ զրույցի, Դուք կարող եք ստանալ ավելի շատ բան իմանալ այդ անձի. Սկսել դանդաղ, եւ տեսնել, որտեղ է այն տանում է. Ակնարկ #4: Փոխանակման հեռախոսահամարներ համար Doggy Ամսաթիվ Երբ դու խոսեցինք մի քանի տարբեր անգամ, հարցնել, թե երբ նրանք սովորաբար գալիս է շան այգում. Ապա առաջարկել է, որ դուք փոխանակել համարներ համակարգել Կին ամսաթիվ. Սա նախնական ամսաթիվը չի լինի, քանի որ ճնշել, քանի որ կենտրոնացած շուրջ ձեր շների. Ակնարկ #5: Ընդլայնել ամսաթիվ հրավերը – Ոչ Շնիկներ Երբ դուք գիտեք, որ նրանք շահագրգռված են, հարցրեք նրանց դուրս ճաշի ամսաթվի. Հանդիպում մի ավելի մտերիմ ընդլայնված առանց շների կհանգեցնի, նույնիսկ ավելի խորը զրույցի, եւ հուսով ենք, որ կհանգեցնի ինչ - որ բան ավելի շատ. Այս խորհուրդներ, դուք հիմա գիտեք, թե ինչ պետք է անել, որ հաջորդ անգամ տեսնում եք, որ cutie է շուն այգում.


text: Արյունատար անոթների սքաները, մուտքանուն-ծածկագրի ծրագիրն ու ինֆորմացիայի գերպաշտպանվածությունը՝ հայկական ստարտափի հիմքում Արյունատար անոթների ու մատնահետքի սքաներ, մուտքանուն-ծածկագրի ծրագիր եւ ինֆորմացիայի գերպաշտպանություն. սրանք այն բաղադրիչներն են, որոնք կունենա Տիգրան Ջհանյանի ու իր թիմի նախագծված կիբեռանվտանգության USB գործիքը։ Վերջինը դեռ նախագծային փուլում է. շտկումներից ու լրացումներից հետո, ամենայն հավանականությամբ, գարնանը կստանան լաբորատոր, իսկ ամռանը՝ կոմերցիոն նախատիպը։ «Երեք հիմնական բաղադրիչներից կազմված սարքը հնարավոր չի լինի ապակոդավորել առանց մատնահետքի կամ արյունատար անոթների սքանավորման։ Եթե անգամ ինչ-որ կերպ այն ապակոդավորվի, ապա ինֆորմացիան լրիվությամբ կջնջվի, գողացողին հասանելի չի լինի այն»,-քիչ հավանական տարբերակն էլ հաշվի առել ստարտափի հիմնադիրը։ Փոքրիկ կրակայրիչի կամ USB հիշողության սարքի նմանությամբ ստեղծված կիբեռանվտանգության USB գործիքը եթե միացված լինի համակարգչին, ապա բրաուզերը բացելուց ու նախընտրած հասցեն հավաքելուց հետո՝ կլինի սոցիալական ցանց, բանկային համակարգ, թե այլ ծրագիր, այն ավտոմատ կմուտքագրի տիրոջ մուտքանուն-ծածկագիրը։ Այս գործառույթը Տիգրանը կարեւորում է հատկապես տարբեր ծրագրերով աշխատող մարդկանց համար, օրինակ՝ բջջային կապի ծառայությունների, բանկային համակարգի կամ այլ ոլորտի աշխատակիցների։ Բացի այն, որ սարքը կհոգա համակարգ մտնելու հոգսը եւ հիշողությունն ավելորդ ծանրաբեռնելու կարիք չի լինի, այն նաեւ ինքնուրույն «ելք» կանի համակարգից եւ որ ամենակարեւորն է՝ լիովին անվտանգ կերպով։ Ինչպես կոմերցիոն ընկերությունների, այնպես էլ ֆիզիկական անձանց դեպքում սեփական հարթակ «մուտք ու ելք» անելիս համակարգչի բրաուզերներից եւ ոչ մեկը «միջնորդ» չի հանդիսանա. «Հիմա մենք փորձում ենք սարքի համար բրաուզերանման ծրագիր գրել, որպեսզի հատկապես օտար համակարգչից օգտվելու դեպքում, բոլոր գործողությունները արվեն բացառապես սարքի մեջ։ Ի դեպ, սարքը համակարգչից անջատելու դեպքում կատարված գործողությունները համակարգչի հիշողությունից ջնջվելու են»,-մանրամասնում է One-Click Key ստարտափի հիմնադիրը։ Օտար համակարգչից բացի, ինֆորմացիայի կրիչի պարունակությունը անհասանալի կլինի նաեւ այն ստեղծողների համար։ Այս կետը՝ ինֆորմացիայի անհասանելիությունը, բացառություն կլինի միայն կորպորատիվ նպատակով ստեղծված սարքերի դեպքում` այն էլ միայն կազմակերպության ղեկավարի համար։ Ընկերության տնօրենը, սեփականատերը կամ բաժնետերը հնարավորություն կունենա հետեւելու եւ վերահսկելու սարքի օգնությամբ կատարվող ցանկացած գործողություն։ Սա էլ հենց ֆիզիկական անձանց ու կազմակերպությունների համար մշակված տարբերակների առանցքային տարբերությունը կլինի։ Կարեւորագույն առաջադրանքերից մեկը, որը թիմի անդամները դրել են իրենց առաջ, մարդու առողջությանը չվնասող սարք ստանալն է։ Այն օգտագործողը պետք է ապահովագրված լինի ոչ միայն ինֆորմացիայի գաղտնիության, այլեւ առողջության առումով։ Այս ու որոշ մանր-մունր հարցեր, Տիգրանի վստահեցմամբ, մինչեւ ամառ լուծում կստանան եւ Հայաստանում կսկսվի One-Click Key-ի արտադրությունը։ Թե որքան կարժենա սարքը, հստակ ասելը դեռ դժվար է, բայց ֆիզիկական անձանց համար կտատանվի 35-65 դոլարի սահմանում։ Գինը կախված կլինի սարքի ֆունկցիոնալ հագեցվածությունից ու հզորությունից։ Իսկ մինչ այդ՝ արտասահմանյան երկու ընկերություններ, որոնցից մեկը ներկայացուցչություն ունի Հայաստանում, արդեն իսկ հետաքրքրված են հայ մասնագետների նախագծած USB գործիքով, ավելին՝ դրանցից մեկն անգամ պատրաստակամություն է հայտնել լաբորատոր նախատիպը ստանալուց հետո ներդրում անել։ Լիլիթ ՊՈՂՈՍՅԱՆ


text: Գրազ կգամ, որ իրականում Հայաստանը հանրահայտ «մաֆիա» խաղի մի մեեեեծ հարթակ է, որտեղ մենք բոլորս ակամա մաֆիա ենք խաղում։ Ում շերիֆ են նշանակում, նա սկսում է որոշումներ կայացնել՝ ում փխել, ում խնայել։ Մաֆիոզների սուրբ պարտականությունը սպանել-քանդել-ավիրել առանցքի վրա էսուէնկողմ գնալն է։ Ու բարոյականության հետ էս ամենը, ոնց խաղի մեջ, կապ չունի։ Խաղի կանոններն են թելադրում վարքագիծը։ Հետեւաբար համընդանուր վերաբերմունքն էլ էս ամենին իսկը խաղի պես է՝ նեղանալ չկա. խաղի կանոններն են էդպիսին։ Եվ անկախ նրանից ով ես, ինչացու, ինչ կրթության, գիտելիքի, հնարավորությունների ու հունարի տեր ես, հենց քարտը քաշեցիր, վերջ, էությամբ ու բովանդակությամբ հարմարվում ես խաղում ստանձնած քո դերին ու ընկալվում որպես էդպիսին։ Հակառակ դեպքում լավ խաղացող չես։ Վատ խաղացողին էլ խաղից ռադ են անում։ Եթե, օրինակ, ռոմանտիկ տեխնոկրատ ես, բայց դրայվի բերմամբ մշակույթի նախարարի քարտ ես քաշել, ուրեմն էդ պահից հետո սրտիդ թրթիռն է հուշում թե երկրումդ ինչն է ներկայացնում մշակութային արժեք, ինչը՝ մասմաբ, ինչն՝ այնքան էլ չէ։ Ոչ չափանիշ է պետք, ոչ փորձագիտական կարծիք։ Մեռնեմ բարաթին. քարտը ձեռքդ է, ուրեմն որոշողը դու էս։ Խաղի կանոնն էդ է. մշակույթի նախարարը երկրի մշակույթը կուզի էս կողմը շուռ կտա, կուզի՝ էն։ Բա նախարար է, բա ուրիշ ո՞նց պիտի լինի։ Քարտը ինքն է քաշել. դու քաշեիր, դու որոշեիր։ Կամ թե խաղի հերթական ռաունդին գիշերը մաֆիան կողքիցդ անցնելուց գլխիդ բամփել էր ու վերջին ուշունցը տվել, ոչինչ, վնաս չկա. մյուս ռաունդին կարմիր քարտ կքաշես ու բամփողները իրենց ձեռքի տակ եղած լյումպեններին կղրկեն վերադարձդ նախապատրաստելու։ Նեղնալը որս է. խաղը՝ խաղ, խաղում խաղընկերոջից նեղացողն էլ չասեմ ինչ։ Էն մեկել մարզպետի բախտն էս ռաունդին չբերեց, է, ոչինչ, մյուսին կբերի. մեկ է՝ խաղացողների քանակը սահմանափակ է, միշտ նույն մարդիկ են խաղում։ Մենք հո ոնց թամաշա անող եղել ենք, էնպես էլ լինելու ենք։ Հիմա էլ, ոնց երեւի տեսնում եք. ակտիվ ռաունդ է սկսվել. գմփոցներով, դրայվով, պատերազմներով... չեն թողնի ձանձրանանք։ Սպասենք ռաունդի վերջին։ Հունվարի գազիս վարձով պատրաստ եմ գրազ գալ, որ էս ռաունդին օպերայի շենքը կդիմանա։ Որ մյուս ռաունդին էլ խաղալու բան մնա։ Գրազ գալիս ե՞ք։


text: ՀԱՅԿԱԿԱՆ ԻՆՏԵԳՐԱՑԻԱՅԻ ԱՌԱՎԵԼՈՒԹՅՈՒՆՆԵՐԻ ԵՎ ՍՏՈՐՋՐՅԱ ԽՈՒԹԵՐԻ ՄԱՍԻՆ |ԱՐՄԱՆ ՆԱՎԱՍԱՐԴՅԱՆ| Արտակարգ եւ լիազոր դեսպան, ԵՐԵՎԱՆ Գոյատեւման բնազդը` միավորվելու դրդապատճառ Մարդու բնածին բնազդների մեջ առանձնանում է ինքնապաշտպանական կամ գոյատեւման բնազդը (Primal Survivor). Ներազդելով անձի ինտուիտիվ, ենթագիտակցական մակարդակի վրա` այդ բնազդը ավտոմատ կերպով ի հայտ է գալիս, երբ անձին վտանգ է սպառնում, եւ նա ինքնապաշտպանվում է։ Նույն բնազդը, էմպիրիկ ճանապարհով, մարդուն հուշում է, որ ավելի հուսալի եւ անվտանգ է կյանքը եւ ինչքը խմբակային, կոլեկտիվ կերպով պաշտպանելը։ Եվ եթե վայրի կենդանինները, առաջնորդվելով նույն այդ բնազդով, կազմում են ոհմակներ գոյատեւելու եւ հարձակվելու համար, ապա մարդ արարածը (homo sapiens) ստեղծում է կոլեկտիվ անվտանգության մեխանիզմներ, որը վերջին հաշվով նույն նպատակն է հետապնդում։ Անտիկ դարերից առ այսօր պետությունները ստեղծել եւ շարունակում են ստեղծել քաղաքական, տնտեսական եւ ռազմական դաշինքներ` մեկտեղելով իրենց ուժերը յուրաքանչյուրն իր խնդիրները առավելագույնս հաջողությամբ լուծելու համար։ Պելոպոնոսյան միությունից մինչեւ ՆԱՏՕ, Սրբազան միությունից մինչեւ Եվրամիություն բոլոր դաշինքները, ալյանսները կոալիցիաներն անխտիր հետամուտ են եղել այս բաղձալի նպատակին։ Դրականը եւ բացասականը դաշինքների անդամ-պետությունների համար Բոլոր ժամանակներում եւ բոլոր հասարակարգերում, երբ պետությունները միավորվում են այս կամ այն դաշնությունում, առաջին հերթին հետաքրքրվում են. ինչ են շահում կամ ինչ են կորցնում։ Նրանց համար պարզ է մի բան՝ համագործակցելով ռազմաքաղաքական եւ տնտեսական կառույցում, իրենք կորցնում են քաղաքական անկախության որոշակի մասը, քանի որ ինքնիշխանության գործառույթների մի մասը փոխանցում են տվյալ դաշինքի տնoրինությանը։ Դա հիմնականում վերաբերում է արտաքին քաղաքականությանը։ Իսկ անդամ-պետության մասնակցության չափաբաժինը դաշինքին պայմանավորված է նրա քաղաքական հայեցակարգով, նպատակներով, կառուցվածքով, մյուս մասնակիցների ռազմական եւ տնտեսական հզորությամբ, միմյանց հետ ունեցած հարաբերություններով, այլ դաշինքներին նրանց մասնակցության հանգամանքով եւ այլն։ Կոլեկտիվ միավորումների կանոնադրությունների ընտրովի ուսումնասիրությունը ցույց է տալիս, որ դրանցում անխտիր կերպով հավասարության նշան է դրված անդամ-պետությունների միջեւ։ Նրանք, որպես կանոն, օժտված են միեւնույն պարտականություններով եւ իրավունքներով (բացառություն են կազմում ֆինանսական պարտավորությունները` կախված նրանց կարողություններից ու մասշտաբներից)։ Մինչդեռ իրականում պատկերը միանգամայն այլ է։ Ցանկացած դաշինք կառավարվում է նրա մաս կազմող գերտերության կամ ամենահզոր պետության կողմից, որին էլ պատկանում է որոշումներ ընդունելու եւ իրագործելու մենաշնորհը։ Օրինակ, ԱՄՆ-ը ՆԱՏՕ-ում եւ ՌԴ-ը` ՀԱՊԿ-ում եւ ԵԱՏՄ-ում։ Փոքր պետությունների իրավունքները, որոնք անդամակցում են այս կամ այն դաշինքին, որպեսզի ապահովագրեն իրենց անկախությունն ու անվտանգությունը այլ` ավելի ուժեղ երկրների ոտնձգություններից ու սպառնալիքներից, անհամեմատ սահմանափակ են մյուս անդամ-պետությունների իրավունքների համեմատ։ Ստացվում է, որ դաշինքին փոխանցած նրանց ինքնիշխանության չափը եւ ձեռք բերած դիվիդենտները անհամաչափ (ասիմետրիկ) են։ Հայաստանը աշխարհաքաղաքական ինտեգրացիայի խաչմերուկներում Խորհրդային տարիներին Հայաստանը ԽՍՀՄ-ի 15 հանրապետություններից մեկն էր, որի անվտանգությունն ապահովում էր մի կողմից Մոսկվան, մյուս կողմից` Վարշավայի պայմանագրի կազմակերպությունը, որը 1949 թվականին Միացյալ Նահանգների գլխավորությամբ ստեղծված Հյուսիս ատլանտնյան դաշինքի (ՆԱՏՕ) հակոտնյան էր։ Սառը պատերազմի ավարտը եւ ԽՍՀՄ-ի փլուզումը նորանկախ Հայաստանի համար իր տեսակի մեջ պատմական փորձություն էր՝ որ կողմ թեքվել եւ որ բլոկին հարել։ Կատարված ընտրությունը ճիշտ էր եւ արդարացված։ Ռուսաստանի հետ բոլոր վեկտորներով համագործակցելը, այնուհետեւ նրա գլխավորած ռազմաքաղաքական եւ տնտեսական դաշինքներին անդամակցելը բխում է Հայաստանի պետականության կայացման եւ ազգային շահերից եւ մեծ հաշվով համապատասխանում է հանրապետության աշխարհաքաղաքական եւ անվտանգության հետաքրքրություններին։ 1992 թվականին Հայաստանը Տաշքենտում ստորագրեց Հավաքական Անվտանգության Պայմանագրի Կազմակերպություն (ՀԱԲԿ) պայմանագիրը, որը պարտավորվում է պաշտպանել անդամ-երկրների տարածքային-տնտեսական տարածությունը բանակների եւ օժանդակ ստորաբաժանումների համատեղ ջանքերով ցանկացած արտաքին ռազմաքաղաքական ագրեսորներից, միջազգային ահաբեկիչներից, ինչպես նաեւ խոշոր չափերի բնական աղետներից: Հաջորդ ինտեգրացիոն քայլը Հայաստանի կողմից` ԵԱՏՄ-ին միանալու որոշումն էր, որը սկզբում շատերի կողմից ընկալվեց որպես Եվրամիությունից, եւ ընդհանրապես Արեւմուտքի հետ բոլոր տեսակի կապերի բացառում։ (Քաղաքական հետագա զարգացումները հերքեցին նման պոստուլատի կենսունակությունը հայկական դիվանագիտության համար): Կոալիցիա` ստեղծված կռիլովյան առակի սցենարով Հայաստանի համար այս երկու կոալիցիաների անգամ թռուցիկ վերլուծությունը գալիս է ապացուցելու հետեւյալը։ ԵԱՏՄ դեռեւս հայկական կողմին, եւ ոչ միայն նրան, չի բերում տնտեսական, ֆինանսական եւ արտահանման-ներկրման սպասված դիվիդենտները, ինչը որոշ առումով արդարացված է` աշխարհաքաղաքական քաոտիկ երեւույթների, հատկապես Ռուսաստանի նկատմամբ կիրառվող կոշտ պատժամիջոցների պատճառով։ Այլ է իրավիճակը ՀԱՊԿ-ի ներսում եւ նրա շուրջն ընթացող զարգացումների հետնապատին։ Ի տարբերություն ԵԱՏՄ-ի ( ստեղծված` 2014 թ.)` ՀԱՊԿ Հայաստանի համար ունի առանցքային, կենսական նշանակություն, նրա ազգային անվտանգության եւ պետականության ապահովման տեսանկյունից։ Չմոռանանք մեր աշխարհագրական դիրքը, չորս հարեւաններից մեկի հետ փաստացի պատերազմական, մյուսի հետ` լարված եւ պայթունավտանգ հարաբերությունների առկայությունը։ Հաշվի առնելով այս ամենը` առանց սխալվելու մեծ հավանականության, կարող ենք փաստել, որ այսօրվա դրությամբ ՀԱՊԿ, կոպիտ ասած, կիսատ-պռատ է իրականացնում պայմանագրով իր վրա դրված պարտականությունները անդամ-պետություններից մեկի` Հայաստանի նկատմամբ։ Եվ խիստ կասկածելի է, որ ֆորս-մաժորային իրադրության դեպքում կարդարացնի իր գոյությունն ընդանրապես։ Այս վարկածը բխում է կոալիցիայի անդամ-պետությունների միմյանց հետ հարաբերակցության ու դրսի խաղացողների հետ նրանց վարած քաղաքականության բնույթից եւ ուղղվածությունից։ ՀԱՊԿ-ի քառորդ դարյա գործունեությունն ապացուցում է, որ միության ներսում բացակայում է կոլեկտիվ համերաշխությունը եւ նրա անդամների սիմետրիկ գործելակերպը։ Այստեղ Հայաստանը ռազմաքաղաքական ամուր կապերով կապված է միայն Ռուսաստանի հետ, որն արդարացված է երկկողմ պատմական, աշխարհաքաղաքական եւ տարածաշրջանային շահերով ու հետաքրքրություններով։ Հայ-ռուսական հարաբերություններն ամրագրված են միջազգային բազմաթիվ պայմանագրերով, որոնք դուրս են գալիս ՀԱՊԿ-ի շրջանակներից եւ գործում են ավտոնոմ ռեժիմով, անկախ այդ կոալիցիայի քաղաքական վայրիվերումներից։ Ռուս-բելառուսական հարաբերությունների ներկա վիճակը առանձին հույսեր չի ներշնչում նրանց` ինչպես երկկողմ կապերի, այնպես էլ միության ներսում ապագա զարգացումների առումով։ Առերես` ռուս-ղազախական հարաբերությունները «օրինակելի» բնույթ ունեն։ Ղազախստանի մասշտաբները, հեղինակությունը միջազգային գետնի վրա, Նազարբաեւի ճկուն դիվանագիտությունը Արեւմուտքի եւ Արեւելքի միջեւ, ՄԱԿ-ի Անվտանգության Խորհրդի ժամանակավոր անդամակցությունը, Աստանային «արտոնյալ» պայմաններ են ապահովում Մոսկվայի հետ հարաբերություններում եւ ՀԱՊԿ-ի շրջանակներում։ Ռուսաստանի հատուկ վերաբերմունքը դեպի Ղազախստանը, ըստ մեր կարծիքի, պայմանավորվում է նաեւ այն հանգամանքով, որ նրա համար Նազարբաեւը, որպես մուսուլմանական աշխարհի ակնառու ֆիգուրանտ, քաղաքական պատնեշ կարող է ծառայել Իրանի եւ, հատկապես, էրդողանական Թուրքիայի միջինասիական հանրապետությունների նկատմամբ նկրտումների եւ այդ տարածքները ներթափանցելու ձգտումների դեմ հանդիման։ Թե որքանով դա կհաջողվի, ցույց կտա ժամանակը։ 6-ից հանած 2` ի վնաս Հայաստանի Գալով Մինսկի եւ Աստանայի` Հայաստանի նկատմամբ քաղաքական գծին երկկողմ հարաբերությունների եւ ՀԱՊԿ-ի շրջանակներում, հարկ է, որ գտնվեն հայկական դիվանագիտության ուշադրության կիզակետում։ Բելառուսի նախագահը չի թաքցնում անգամ իր հատուկ վերաբերմունքը Բաքվի նկատմամբ` ի հաշիվ հայ-բելառուսական հարաբերությունների, որոնց նա քամահրում է, հատկապես, արցախյան կոնֆլիկտի կարգավորման հարցում, երբ առանց թաքցնելու հանդես է գալիս Ադրբեջանի դիրքերից։ Սակայն Բելառուսի կեցվածքը այնքան էլ վտանգ չի սպառնում Հայաստանին եւ վերջին հաշվով վնասում է ընդամենը երկկողմ հարաբերություններին։ Այլ լույսի տակ ենք մենք տեսնում գործերը Ղազախստանի հետ ՀԱՊԿ-ի տանիքի ներքո։ Միջինասիական մուսուլմանների «կնքահայրը» անցյալ հոկտեմբերին չբարեհաճեց մասնակցել ՀԱՊԿ-ի երեւանյան գագաթնաժողովին` «չվիրավորելու համար իր մտերիմ Ալիեւի զգացմունքները»։ Նազարբաեւի վերջերս Բաքու կատարած այցելությունը նոր թափ հաղորդեց ադրբեջանա-ղազախական հարաբերություններին։ Կրկին ասվեց, որ «ղարաբաղյան կոնֆլիկտում Ղազախստանը միանշանակորեն հանդես է գալիս Ադրբեջանի տարածքային ամբողջականության դիրքերից»։ Մոռանալով ՀԱՊԿ-ի պայմանագրի տակ դրված ստորագրությունը՝ Ղազախստանի նախագահը աշխարհին ներկայանում է որպես Ադրբեջանի ռազմավարական դաշնակից, որը փաստորեն պատերազմում է դաշինք կնքած Հայաստանի հետ։ (Տեղեկատվական. Ըստ երեւույթին եւ՛ Լուկաշենկոյին, եւ՛ Նազարբաեւին ոչ ոք չի հուշել մեծն Թալեյրանի խոսքերը. «Կոալիցիան պահպանելու համար անհրաժեշտ է տակտ, հարգանք դեպի գործընկերը եւ ստացված առավելությունները նրա հետ կիսելու պատրաստակամություն»)։ Ղազախստանը ակտիվորեն զարգացնում է իր կապերն Ադրբեջանի հետ երկու ուղղությամբ` տնտեսական եւ աշխարհաքաղաքական։ Նուրսուլթանն իր ինտեգրացիոն ծրագրերում որպես իսկական բարեկամ չի մոռանում Իլհամին եւս։ Ձգտելով առանցքային օղակ դառնալ չինական «Մետաքսի ճանապարհի» եւ հանդես գալ որպես այդ հսկայածավալ ծրագրի հիմնական օպերատորներից մեկը, Ղազախստանը զարգացնում է հարավային երթուղին, պլանավորելով բեռնափոխադրումներ իրականացնել Իրանի եւ Կասպից ծովի ճանապարհով։ Վերլուծաբանների կարծիքով, Ղազախստանը խիստ շահագրգռված է այդ միջանցքի երկայնքով ադրբեջանական ինֆրաստրուկտուրայի ստեղծումով, ինչպես նաեւ Բաքու-Ջեյհան-Կարս երկաթգծի շահագործումով։ Էլ ավելի «հետաքրքիր է» Աստանա-Բաքու քաղաքական հարաբերությունների դինամիկան։ Երկու երկրները կարեւորում են համագործակցությունը «Թյուրքալեզու երկրների համագործակցության խորհրդում», ինչպես նաեւ «Իսլամական համագործակցության կազմակերպությունում» (ՕՀԿ), որը սեպտեմբերին Աստանայում կգումարի իր գագաթնաժողովը։ Ավելացնենք, որ Ադրբեջանը 2017 թվականը հայտարարել է Իսլամական համերաշխության տարի, որի շրջանակներում հաջորդ ամիս Բաքվում կանցկացվեն Իսլամական խաղեր։ Ապրիլի առաջին օրերին իր Բաքու կատարած այցելության ընթացքում Նազարբաեւը փորձեց հանդես գալ խաղաղության մունետիկի եւ պացիֆիստի դիրքերից` հավաստիացնելով, որ «Ղազախստանը զարգացնում է բարիդրացիական հարաբերություններ, ինչպես Ադրբեջանի, այնպես էլ Հայաստանի հետ»։ Սակայն ավելի հավաստի եւ անկեղծ են հնչում նույն Բաքվում նրա արտասանած հետեւյալ խոսքերը. «Ղազախստանի եւ Ադրբեջանի հարաբերությունները, երբեք եւ ոչ մի իրադրությունում չեն մթագնվել, ընդհակառակը, մեր պատմությունը, մշակույթը, կրոնը մոտ են, եւ այդ հավատարմության վրա ենք մենք կառուցել մեր հարաբերությունները։ Անկախությունից հետո մենք Հեյդար Ալիեւի հետ ստեղծել ենք այդ բազիսը եւ հիմա շարունակում ենք սկսած գործը»,- սրանք մի քանի օր առաջ Նուրսուլթան Նազարբաեւի Բաքվում արտասանած խոսքերն են։ Ինչպես սիրում են հիմա ասել- NO COMMENTS (Տեղեկատվական. 1962 թվականին ԽՍՀՄ Գերագույն Խորհրդի եւ Նախարարների Խորհրդի համատեղ նիստում քննարկվում էր Ղազախական ԽՍՀ-ի Մանգըշլակ թերակղզին Ադրբեջանական ԽՍՀ-ին փոխանցելու հարցը։ Նիկիտա Խրուշչովը որոշումը պատճառաբանում էր նավթի արտահանման պլանը գերակատարելու հանգամանքով։ Թերակղզին հանձնվեց Ադրբեջանին, իսկ անկախության գհռչակումից հետո ղազախներին հաջողվեց այն հետ ստանալ (ներկայումս Ղազախական հանրապետության Մանգիստաուսյան մարզ)։ Երբ Նազարբաեւը խոսում է Ադրբեջանի տարածքային «սուրբ» ամբողջականության մասին, չգիտես ինչու, մոռանում է թերակղզու «ոդիսականը»)։ |ԱՐՄԱՆ ՆԱՎԱՍԱՐԴՅԱՆ| | 1047 reads | 13.04.2017


text: Սարկոֆագ Սարկոֆագ (բառացի՝ միս խժռող, մի տեսակ կրաքարի անվանում, որն իբր ոչնչացնում էր դիակները), քարադագաղ, քարատապան, դագաղ, ոչ մեծ դամբարան հին ժողովուրդների մոտ, լայն առումով՝ ճարտարապետորեն եւ գեղարվեստորեն ձեւավորված որեւէ դագաղ։ Հատկապես դիտարժան են հին եգիպտական(բազմաթիվ մասերից կազմված, սկզբում՝ կացարանի տեսքով, իսկ մ. թ. ա. 3-րդ հազարամյակից՝ մումիակերպ), Էտրուսկյան (կափարիչին մահացածի ֆիգուրով), հելլենիստական, Հին հռոմեական եւ վաղ միջնադարյան (հարթաքանդակներով եւ ճարտարապետական հարդարանքով) Սարկոֆագները։ Անտիկ Սարկոֆագների տիպը զարգացում է գտել Վերածննդի եւ բարոկկոյի դարաշրջաններում։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից (հ. 10, էջ 236)։|


text: Երեւանի ավագանիում «Երկիր Ծիրանի» կուսակցության խմբակցության անվստահությանն արժանացած անդամները որոշել են դուրս գալ խմբակցությունից, սակայն մանդատները վայր չեն դնի: Մնացական Պարակշիեւը լքում է նաեւ կուսակցությունը։ Այս մասին այսօր լրագրողների հետ զրույցում հայտարարեցին խմբակցությունից հեռացածները՝ նշելով, որ չեն ընդունում կուսակցության գործելաոճը։ «Մենք պայքարում ենք այնպիսի արատավոր երեւույթների դեմ, ինչպիսիք են ցինիզմը, մեծամտությունը, անհանդուրժողականությունը, իրականության զգացողության իսպառ բացակայոթյունը: Շատ կարեւոր է, որ մենք ինքներս չդառնանք այդպիսին, լինենք բաց բազմակարծության եւ առողջ քննադատության համար»,- ասաց ավագանու անդամ Հայկ Պետրոսյանը: Լրագրողներին հատկապես հետաքրքրում էր հետեւյալ հարցը՝ ի վերջո ո՞րն էր ԵԾ խմբակցության պառակտման պատճառը: Հայկ Պետրոսյանի խոսքով՝ կարող են միայն ենթադրություններ անել, իրենք առաջարկեցին նստել, քննարկել, բայց կոչերին կանայք չարձագանքեցին։ «Մեր հիմնական ենթադրությունն այն է, որ կար ոճային տարբերություն: Մենք ուզում էինք հարցերին մոտենալ սառնասրտորեն ու հետեւողականորեն, մեր առաջնային խնդիրը պետք է լիներ Երեւանի ծրագրի իրականացումը, իսկ մեր մնացած գործընկերներն ավել կողմնակից էին էմոցիոնալ երանգներ հաղորդել ամեն մի հարցի, որը, ըստ մեզ, արդյունավետ չէր լինի»,- պարզաբանեց Պետրոսյանը: Արդյո՞ք գլխավոր պատճառն ավագանու վերջին նիստն էր, որի ընթացքում իրենք պասիվ էին, իսկ Սոնա Աղեկյանն ու Մարինա Խաչատրյանն աչքի ընկան առավել ակտիվ պահվածքով: «Ազատության» այս հարցին Մնացական Պարակշիեւն այսպես արձագանքեց. «Տարաձայնությունը կոնկրետ այդ օրը չեղավ, դրանից առաջ էլ եղել էին տարաձայնություններ: Այդ օրը եղավ գագաթնակետը: Դա գործելաոճի, մոտեցումների խնդիր էր: Իմ համոզմամբ, քաղաքապետարանում աշխատանքը չի կարելի դարձնել թատրոն»: «Երկիր Ծիրանի» կուսակցությունից ավագանու անդամ Մարինա Խաչատրյանն «Ազատության» հետ զրույցում չցանկացավ անդրադառնալ խնդրին՝ նշելով, որ հաջորդ շաբաթ կուսակցությունը ասուլիսով հանդես կգա։ Սակայն կեսօրին կուսակցությունը հայտարարություն տարածեց՝ պարզաբանելով Պարակշիեւին եւ Պետրոսյանին անվստահություն հայտնելու պատճառները: Ըստ կուսակցության հաղորդագրության՝ թեեւ վերջիններս պարտավորված են եղել հավատարիմ մնալ «Երկիր Ծիրանիի» ծրագրային դրույթներին, սակայն իրենց վարքով, գործունեութամբ եւ կայացրած որոշումներով հակառակն են ապացուցել: Մասնավորապես, «Երկիր Ծիրանին» պնդում է, որ հունիսի 17-ին կուսակցության ընդլայնված ժողովի ընթացքում Պարակշիեւը եւ Պետրոսյանը հանդես են եկել հայտարարությամբ, պնդելով, որ իրենց չի հետաքրքրում Կուսակցության ծրագիրը, գաղափարախոսությունը եւ սկզբունքները, իրենք չեն պատրաստվում այն կյանքի կոչել եւ չեն կարող թիմային աշխատանքի մասնակից լինել: Իսկ նախապես ստանձնած պարտավորությունների չկատարման վերաբերյալ հայտնել են, որ չեն կարող դրանք իրականացնել, քանի որ համապատասխան ժամանակ, պատրաստվածություն, փորձ եւ հմտություններ չունեն: Բացի այդ՝ «Երկիր Ծիրանին» պնդում է, որ Պարակշիեւն ու Պետրոսյանն անգործություն են դրսեւորել Երեւանի ավագանու հունիսի 16-ին կայացած նիստի ժամանակ: Ավագանու արդեն անկախ անդամները հայտարարում են՝ առայժմ չեն պատրաստվում միանալ որեւէ խմբակցության կամ ստեղծել սեփական կուսակցությունը։ Կաշխատեն առանձին ու բաց կլինեն գործակցության համար։


text: Մանտրա ||Այս հոդվածը կարող է վիքիֆիկացման կարիք ունենալ Վիքիպեդիայի որակի չափանիշներին համապատասխանելու համար։ Դուք կարող եք օգնել հոդվածի բարելավմանը՝ ավելացնելով համապատասխան ներքին հղումներ եւ շտկելով բաժինների դասավորությունը, ինչպես նաեւ վիքիչափանիշներին համապատասխան այլ գործողություններ կատարելով։ Մանտրա բառը սանսկրիտով սկզբնաղբյուրներում նշանակում է մարդու միտքը անարատ պահելու կոչված, պարզ ու ռացիոնալ շարադրված աֆորիզմ, որն առաջին հերթին պետք է հասկանալի լինի, այլապես դրա կիրառումը մարդու կյանքում անիմաստ է ու ոչ մի օգուտ չի կարող տալ։ Ցավոք սրտի «մանտրա» բառը պղծում են զանազան կրոնական ուղղությունների կեղծ գուրուները (ուսուցիչները), որոնք, նորմալ չիմանալով սանսկրիտ (աշխարհի հնագույն լեզուներից մեկը), սխալ են թարգմանում իմաստներն ու աղավաղած ներկայացնում դրանք, որպեսզի պարզապես շահարկեն մանտրաների հեղինակությունն ու այդ միջոցով առաջ տանեն իրենց նեղ կրոնական (բուդդիստական, հինդուիստական եւ այլ) շահերը։ Ահա մանտրայի մի օրինակ. «Ուդվայամ տամասասպարի պասյանտա ուտտարամ. Դեվամ դեվատրա սուրյամագանմա ջյոտիրուտտարամ» / Ռիգվեդա, մանտրա 1/50/10։ Չորս Վեդաներից (Ռիգվեդա, Յաջուրվեդա, Սամավեդա, Աթհարվավեդա) ամենահնագույնից՝ Ռիգվեդայից մեջբերված Սանսկրիտերեն այս մանտրան բնագրից թարգմանած նշանակում է հետեւյալը. «Մենք, հաղթահարելով խավարն ու տգիտությունը, մեր հայացքն ուղղում ենք առ նյութն ու դրանով կերտված աշխարհը, տեսնում ենք ինքներս մեզ, որպես հոգի, ապա տեսնում ենք ունիվերսալ հոգուն` Արարչին, որ աղբյուրն է լույսի ու էներգիայի»։ Ոչ բնագրից արված կամ բնագրից ոչ ճիշտ արված թարգմանություններում այս նույն մանտրան այլեւս որեւէ ռացիոնալ, տրամաբանական ու իմաստուն իմաստ չի կրում, այլ միայն կիսատ ու անհեթեթ մտքեր։ Աղբյուր[խմբագրել | խմբագրել կոդը] - "Արիական Իմաստության Գոհարներ" գրքից / հեղինակ՝ Աչարյա Վայդյանաթ Շաստրի / տպագրված է "Սարվադեշիկ Արյա Պրատինիդհի Սաբհա"-ի կողմից, "Մահարիշի Դայանան Բհավան" տպագրատուն, հասցեն՝ Ռամլիլա Գրաունդ, Նոր Դելի-1։ Տպագրոթյունը 1968 թ.


text: Chrome դիտարկիչը վաղուց ապահովում է տարբեր վեբ-կայքերից ծանուցումներ, սակայն միայն վերջերս այս կայքերի թվին է միացել Facebook սոցցանցը։ Այժմ առանց սոցցանցի պատուհանը բացած թողնելու հնարավոր է ստանալ ծանուցումները նոր լայքերի, մեկնաբանությունների եւ ընկերության հրավերների մասին։ Սոցցանցը բացելիս կբացվի վերոնշյալ ծանուցումների մասին հարցում, որը հաստատելուց հետո ֆունկցիան կսկսի աշխատել։ Ակտիվացումը հնարավոր է անել նաեւ կարգավորումների բաժնից. պետք է մուտք գործել դիտարկչի «Կարգավորումներ», այնուհետեւ՝ «Կայքերի կարգավորումներ» ու «Ծանուցումներ»։